
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

ДОКЛАД

Относно: Годишен отчет за изпълнението на бюджета на Община Златоград за 2017 г. и отчет на сметките за средства от Европейския съюз на Община Златоград за 2017 г.

Изпълнението на общинския бюджет е организирано в съответствие със Закона за публичните финанси, Закона за държавния бюджет на Република България за 2017 г., Постановление № 374 на Министерски съвет от 2016 г. за изпълнението на държавния бюджет на Република България за 2017 г., писма и указания на Министерство на финансите.

Бюджетът на Община Златоград за 2017 г. е приет с Решение № Ж 420 от 26.01.2017г. на Общински съвет Златоград, в размер на 8 381 620 лв. в т.ч.:

· По приходната част

· приходи за делегирани от държавата дейности – 4 653 390 лв.

· приходи за местни дейности – 3 728 230 лв.

· По разходната част

· за делегирани от държавата дейности – 4 653 390 лв.

· за дофинансиране на делегираните от държавата дейности – 259 562 лв.

· за местни дейности – 3 468 668лв.
Уточненият план на бюджета на Община Златоград към 31.12.2017 г., е в размер на 9 694 928 лв., в т.ч. държавни дейности – 5 449 067 лв. и в местни дейности – 4 227 018 лв. Разликата от 1 313 308 лв., в т.ч. в държавни дейности – 795 677 лв. и в местни дейности – 517 631 лв., се дължи на извършени промени по бюджета, на основание чл.124 от ЗПФ.

Промените от Министерство на финансите, въз основа на които е коригиран бюджетът на общината като цяло са в посока увеличение на бюджетните взаимоотношения с 814 869 лв., както следва:

· Увеличение на Общата субсидия  /§§ 31-11/ с 302 080 лв., в т.ч.:
· 42 220 лв. – средства за закупуване на учебници, учебни комплекти и учебни помагала за децата и учениците в общинските детски градини и училищата за 2017 г.;

· 13 319 лв. – средства за възстановяване на транспортните разходи на педагогическите специалисти в институциите в системата на предучилищното и училищното образование за 2017 г.;

· 116 930 лв. – средства за увеличение на единните разходни стандарти във функция „Образование”, считано от 01.09.2017 г.

· 96 316 лв. – средства за дейности по Национални програми, одобрени с Решение № 216 на Министерски съвет от 2017 г.;

· 11 086 лв. – средства за постигнати резултати на директорите на детски градини и училища;

· 11 679 лв. – средства за осигуряване на дейността на защитени детски градини и училища;

· 3 236 лв. – средства за изплащане на минимални диференцирани размери на паричните средства за физическото възпитание и спорт;

· 2 334 лв.- средства за стипендии;

· 4 960 лв. – за фактически изплатени средства за присъдени издръжки;

· Намаление на Общата субсидия /§§ 31-11/ с 107 527 лв., произтичащо от промени, на база на разликата между броя на децата и учениците, по данни на информационна система „Админ М”, към 01.01.2017 г. и броя им, по който е определен размера на средствата за функция Образование  и функция Здравеопазване, със ЗДБРБ за 2017 г.

· Увеличение на целева субсидия за капиталови разходи /§§31-13/ с 374 076 лв. – целеви средства за изграждане на многофункционална спортна площадка в с. Старцево, в изпълнение на ПМС № 153 от 28.07.2017 г.;

· Увеличение на целевите трансфери /§§ 31-18/ с 173 798 лв. – средства, предоставени за предотвратяване и ликвидиране на последиците от бедствия и аварии, по  ПМС № 76 на МС от 18.04.2017 г. и ПМС № 247 от 07.11.2017 г.
· Увеличение на целевите трансфери /§§ 31-28/ с 72 442 лв. – субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт и компенсации за транспорт на деца и ученици по чл.283, ал.2 от ЗПУО.
С размера на получените като трансфери средства от държавния бюджет, от други бюджети и сметки на основание чл.56, ал.2 от Закона за публични финанси, е променен бюджетът за 2017 г., както следва:

· Увеличение с размера на получените трансфери от министерства и ведомства /§61-01; §61-05; §64-01/ - общо в размер на 393 741 лв., в т.ч.:
· 222 539 лв. получени трансфери от Министерство на труда и социалната политика за програми за временна заетост;
· 94 562 лв. получени трансфери от Министерството на образованието и науката;
· 38 688 лв. получен трансфер от Министерство на регионалното развитие и благоустройството, във връзка с подписано споразумение № РД-02-30-162/20.05.2016 г.
· 22 962 лв. получени трансфери от Областна администрация – Смолян;
· 9 990 лв. получен трансфер от Агенция „Пътна инфраструктура” за финансиране на поддържането на републикански пътища в чертите на гр.Златоград .
· 5 000 лв. получен трансфер от ПУДООС за изпълнение на проект;
Бюджетът на Община Златоград към 31.12.2017 г. е увеличен и с получените дарения  /§§ 45-01/ в размер на 81 549 лв.
С Решение № Ж 668 от 28.12.2017 г. на Общински съвет Златоград е увеличен бюджета за 2017 г. в частта на местни дейности, във връзка с увеличение на някои приходни параграфи, общо в размер на 12 315 лв.    
С решения на Общински съвет Златоград са извършени вътрешно компенсирани промени, както следва:

· С Решение № Ж 442 от 02.03.2017 г., с Решение № Ж503 от 11.05.2017 г., Решение № Ж513 от 11.05.2017 г., Решение № Ж536 от 06.07.2017 г. и Решение №Ж668 от 28.12.2017 г. са извършени промени в Инвестиционната програма на Община Златоград за 2017 г. 

ИЗПЪЛНЕНИЕ НА ПРИХОДИТЕ 

В Приложение № 1 се съдържа информация по пълна бюджетна класификация за планираните и постъпилите приходи в бюджета на Община Златоград към 31.12.2017 г.


Изпълнението на приходите към 31.12.2017 г. е в размер на 9 372 341 лв., (включващи наличните средства в края на периода, отразени в отчета с отрицателен знак в размер на 2 043 445 лв. за балансиране на приходната и разходната част).
І. Собствени приходи

Изпълнението на собствените приходи на Община Златоград към 31.12.2017 г. е в размер на 1 547 523 лв., или 71.23 % от разчета за годината и със 120 777 лв. повече спрямо 2016 г.
Данъчни приходи

Общото изпълнение на данъчните приходи е 480 196 лв., което представлява 100,54 % от разчета за годината. Съпоставими със същия период на 2016 г. постъпленията от имуществени данъци бележат увеличение от 3,84 %.

Данъкът с най-голям относителен дял в имуществените данъци е данъкът върху превозните средства – 56,77 на сто. Приходите от данък върху превозните средства към 31.12.2017 г. са в размер на 272 619 лв. или 102,37 %. Спрямо 2016 г. приходите от данък върху превозните средства са се увеличили с 12,49%.

Приходите от данък върху недвижими имоти са в размер на 95 463 лв. или 105,37 %  от разчета за годината и с 7,11 % повече спрямо 2016 г.
Приходите от данък при придобиване на имущество по дарения и възмезден начин са в размер на 65 539 лв., което представлява 93,63 % от предвидените за годината и с 24,58 на сто по-малко спрямо 2016 г. 

Приходите от туристическия данък към 31.12.2017 г., са в размер на 10 373 лв. или 99,74 на сто от разчета за годината. Спрямо същия период на 2016 г., приходите от туристически данък бележат ръст от 13,29 на сто.

От окончателен годишен (патентен) данък и данък върху таксиметровия превоз на пътници за 2017 г. са постъпили общо 36 202 лв. или 90,05 % от разчета за годината, в т.ч. от патентен данък – 34 550 лв. и от данък върху таксиметров превоз на пътници – 1 652 лв. Постъпленията по бюджета от патентен данък за 2016 г. са в размер на 34 806 лв. или за 2017 г. са постъпили 256 лв. по-малко спрямо същия период на 2016 г.

Неданъчни приходи

Отчетените неданъчни приходи по общинския бюджет за 2017 г. са в размер на 1 067 327 лв. или 62,97 % от разчета за годината. За 2016 г. неданъчните приходи са били в размер на 964 310 лв. или за 2017 г. са постъпили 10,68 % повече спрямо предходната година. 

· Общински такси

За отчетния период в общинския бюджет са постъпили 579 013 лв. от общински такси, с 24 472 лв. повече спрямо 2016 г. С най-голяма тежест в общинските такси е таксата за битови отпадъци, като отчетените постъпления са в размер на 411 089 лв. или 91,42 % от годишния разчет. Приходите от такса битови отпадъци бележат ръст от 7,66 %  спрямо  2016 г.

Постъпленията от такса за ползване на детска градина за 2017 г. са в размер на 87 668 лв. или 84,24 % от годишния разчет, и с 1 097 лв. по-малко спрямо   2016 г.

Постъпленията от такси за технически услуги за 2017 г. са в размер на 19 621 лв. или 85,31 % от годишния разчет  и с 524 лв. по-малко спрямо 2016 г.

Постъпленията от такси за административни услуги са в размер на 28 712 лв., което представлява 102,54 % от разчета за годината и с 10 45 лв. повече спрямо 2016 г.

Постъпленията от такси за ползване на пазари, панаири, тържища, тротоари и други са в размер на 8 077 лв. или  80,77 на сто от разчета за годината и с 22 лв. повече спрямо 2016 г.

· Приходи и доходи от собственост

Постъпленията от приходи и доходи от собственост към 31.12.2017 г. са в размер на  94 843 лв. или 74,56 % от разчета за годината. Съпоставими с данните за 2016 г. постъпленията от приходи и доходи от собственост са се увеличили с 2 262 лв. 

Постъпленията от продажба на нефинансови активи (§40-00) за 2017 г. са в размер на 188 999 лв. при план 737 562 лв. или 25,62 % изпълнение, и с 36 051 лв. повече спрямо 2016 г.

Приходите от концесия за 2017 г. са в размер на 100 518 лв., с 26 428 лв. повече спрямо 2016 г.

· Други приходи

От глоби, санкции и наказателни лихви към 31.12.2017 г. са постъпили 30 293 лв. или 75,73 на сто от предвидените в бюджета, в т.ч. наказателни лихви върху данъци – 23 425 лв. Наблюдава се намаление на постъпленията спрямо 2016 г. с 6 378 лв.

За 2017 г. в общинския бюджет са постъпили Други неданъчни приходи в размер на 23 028 лв. или 77,39 на сто от предвидените за годината.

ІІ Трансфери

· Трансфери между бюджета и бюджетната организация и централния бюджет: Усвоените трансфери от ЦБ /§ 31-00/ от централния бюджет за 2017 г. са в размер на 6 325 472 лв. 

· Трансфери между бюджети: 

По параграф 61-01 „Получени трансфери” са отчетени получените към трансфери общо в размер на 166 202 лв., в т.ч. 22 962 лв. от Областна администрация  за провеждане на избори за народни представители, 9 990 лв. трансфер от Агенция „Пътна инфраструктура” за финансиране на поддържането на републикански пътища в чертите на гр.Златоград, 38 688 лв. получен трансфер от Министерство на регионалното развитие и благоустройството, във връзка с подписано споразумение № РД-02-30-162/20.05.2016 г., и 94 562 лв. от Министерство на образованието и науката.
По параграф 61-02 „Трансфери между бюджети-предоставени трансфери” (-) са отразени общо в размер на 135 238 лв., в т.ч. 84 515 лв. представляващи обезпечения  по чл.60 и отчисления по чл.64 от ЗУО, преведени на Община Мадан и 50 723 лв. предоставен трансфер на МТСП за изпълнение на проект по програма „Красива България”, съгласно сключено споразумение. 
По параграф 61-05 „ Трансфери от МТСП по програми за осигуряване на заетост” са отразени получените трансфери от Министерство на труда и социалната политика, по програми за осигуряване на заетост, в размер на 222 539 лв.

По параграф 62-02 „Трансфери между бюджети и извънбюджетни сметки – предоставени трансфери” (-) са отразени предоставени трансфери общо в размер на 13 569 лв., в т.ч. предоставен трансфер на Община Мадан, по Решение № Ж 670 от 28.12.2017 г. на Общински съвет Златоград.
По параграф 64-01 „Получени трансфери” към 31.12.2017 г., са отразени със знак (-) 432 182 лв. възстановени на ПУДООС средства, представляващи възстановени от НАП ДДС по бюджета на общината по §15 от ПЗР на ЗДДС и със знак (+) 5 000 лв. получен трансфер за реализиране на проект.

ІІІ. Временни безлихвени заеми

По параграф 76-00 „Временни безлихвени заеми между бюджети и сметки за средства от ЕС” са отразени със знак (+) възстановени заеми предоставен по проекти, в размер на 562 277 лв., със знак (-) са отразени предоставени заеми на извънбюджетната сметка за реализиране на проекти, в размер на 1 227 051 лв. или салдото към 30.09.2017 г. по параграфа възлиза на (-) 664 774 лв.

ІV. Операции с финансови активи и пасиви 

По параграф 83-00 „Заеми от банки и други лица в страната” са отразени със знак (-) погашенията  към 31.12.2017 г. на главници по договори за кредит с  „Фонд за органите на местно самоуправление в България - ФЛАГ” ЕАД, в размер на 354 902 лв. и погашения по дългосрочни заеми от банки в размер на 160 800 лв. или общо по параграфа са отразени със знак (-) 515 702 лв. погашения на главници по заеми и със знак (+) 1 010 962 лв. усвоен кредит до договори за кредит сключени през 2017 г. от „Фонд за органите на местно самоуправление в България - ФЛАГ” ЕАД за реализиране на проект.

Наличност в края на периода

Наличността, в края на периода,  е в размер на 2 043 445 лв., в т.ч. наличност в лева за държавни дейности – 417 203 лв., наличност в лева за местни дейности – 1 334 260 лв. (предимно с целеви характер) и наличност в левова равностойност по валутна сметка – 291 982 лв.

ИЗПЪЛНЕНИЕ НА РАЗХОДИТЕ 

В приложения № 2 и № 3 се съдържа информация по пълна бюджетна класификация за изпълнението на разходната част на бюджета за 2017 г. по функции, дейности и параграфи. 
Отчетените разходи към 31.12.2017 г. са в размер на 7 328 896 лв., от които за държавни дейности – 5 047 097 лв., за държавни дейности, дофинансирани с общински приходи – 244 042 лв. и разходи за местни дейности –  2 037 757 лв.

1. Изпълнение на разходите за държавни дейности (ДД):

Общият обем на отчетените разходи за държавни дейности е 5 047 097 лв., при годишен план от 5 449 067 лв. или 92,62 % изпълнение.

Разходите за персонал в държавни дейности (заплати и възнаграждения, други възнаграждения и плащания за персонала и осигурителни вноски) са в общ размер на 4 055 173 лв. Разходите за персонал в държавни дейности представляват 80,34 % от общо изразходваните средства за държавни дейности. 

Разходите за издръжка в делегираните дейности са в размер на 568 990 лв. или 11,27 % от общите разходи в държавните дейности. С най-голям дял са разходите за  вода, горива и ел.енергия – 35%,  за външни услуги – 22%, за материали – 16%, за храна – 11 %

Разходите за стипендии за периода са в размер на 32 016 лв.

Изплатените субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт са в размер на 34 426 лв.

Изплатените средства за присъдени издръжки със субсидии от централния бюджет са в размер на 4 960 лв.

Преведените субсидии на читалищата са в размер на 116 800 лв.

Капиталови разходи в делегираните от държавата дейности възлизат на 224 235 лв. 

Структурата на отчета за делегираните от държавата дейности по функции е : най-голям дял имат разходите за образование – 62 %, за социалните услуги – 14  %, за общи държавни служби – 11 %.
По функции, разходите в делегираните от държавата дейности, са както следва:
	ФУНКЦИИ ПО БЮДЖЕТА


	План 
2017 г.


	Отчет 
31.12.2017 г.


	Отчет
31.12.2016 г.


	Процентно
изпълнение 
на плана

	Общи държавни служби
	576 262
	574 842
	563 762
	99,75%

	Отбрана и сигурност
	396 492
	295 983
	210 158
	74,65%

	Образование
	3 309 332
	3 118 073
	2 960 821
	94,22%

	Здравеопазване
	265 695
	246 595
	264 483
	92,81%

	Соц.осигуряване и грижи
	770 796
	683 530
	522 375
	88,68%

	Почивно дело, култура, рел.дейн.
	121 715
	119 299
	117 658
	98,02%

	Икономически дейности и услуги
	8 775
	8 775
	9 552
	100,00%

	Всичко разходи
	5 449 067
	5 047 097
	4 648 809
	92,62%


2. Изпълнение на разходите за местни дейности (МД):

Общият обем на отчетените разходи за местни дейности е 2 037 757 лв., при годишен план 3 984 184лв. или 51%.
Разходите за персонал в местни дейности (заплати и възнаграждения, други възнаграждения и плащания за персонала и осигурителни вноски) са в общ размер на 394 613 лв. Разходите за персонал представляват 19 % от общо изразходваните средства за местни дейности /МД/. 

Разходите за издръжка в местни дейности, са в размер на 1 176 159 лв. или 58 % от общо извършените разходи за МД. Най - голям дял в издръжката на местни дейности имат разходите за външни услуги – 39 % от общия обем разходи за издръжка, за вода, горива и ел.енергия - 27 % от общия обем разходи за издръжка , за храна – 13 % от общия обем разходи за веществена издръжка за местни дейности.

Капиталовите разходи  в местни дейности възлизат на 338 983 лв. или 17 % от общо разходите за МД. За 2017 г. в касовия отчет на общината в местна дейност „Ликвидиране последиците от стихийни бедствия и производствени аварии” по параграф 52-06 са отразени със знак (-) 13 263 лв., възстановени средства от изпълнител за неизпълнени дейности по договор от 2016 г.

Изплатените обезщетения и помощи по решение на Общински съвет, са в размер на 16 900 лв., в т.ч. за процедури „Ин витро” – 10 000 лв.

Разходите за членски внос и участия в нетърговски организации за 2017 г., са в размер на 3 141 лв.

Разходи за лихви -  лихвените плащания за 2017 г. са в размер на 53 966 лв.
По функции, разпределението на разходите в местни дейности, e както следва:
	ФУНКЦИИ ПО БЮДЖЕТА


	План 
2017 г.


	Отчет 
30.09.2017 г.


	Отчет
31.12.2016 г.


	Процентно
изпълнение 
на плана



	Общи държавни служби
	371 415
	347 212
	317 450
	93,48%

	Отбрана и сигурност
	13 500
	-100 680
	115 200
	-745,78%

	Образование
	231 233
	209 865
	200 364
	90,76%

	Здравеопазване
	123 576
	62 227
	99 220
	50,36%

	Соц.осигуряване и грижи
	15 400
	3 094
	18 072
	20,09%

	Жил.стр.,благоустр.,комун.ст-во 
	2 116 314
	914 628
	1 156 364
	43,22%

	Почивно дело, култура, рел.дейн.
	608 288
	209 420
	133 511
	34,43%

	Икономически дейности и услуги
	442 021
	337 142
	286 005
	76,27%

	Разходи некласифиц. в други функции
	62 437
	54 849
	64 068
	87,85%

	Всичко разходи
	3 984 184
	2 037 757
	2 390 254
	51,15%


3. Изпълнение на разходите, дофинансирани с местни приходи

Общият обем на разходите за държавни дейности, дофинансирани с местни приходи е  244 042 лв. при годишен план 261 677 лв. или 93 % изпълнение. 

Разходите за персонал (заплати и възнаграждения, други възнаграждения и плащания за персонала и осигурителни вноски) дофинансирани с местни приходи, са в размер на 221 856 лв. Трудовите разходи по отчет представляват 91 % от общо изразходваните средства за държавни дейности, дофинансирани с местни приходи.
Разходите за издръжка в държавни дейности, дофинансирани с местни приходи са в размер на 22 186 лв. или 9 % от общо изразходваните средства за държавни дейности, дофинансирани с местни приходи.

По функции, разпределението на разходите в дофинансираните дейности, е  както следва:

	ФУНКЦИИ ПО БЮДЖЕТА


	План 
2017 г.


	Отчет 
31.12.2017 г.


	Отчет
31.12.2016 г.


	Процентно
изпълнение 
на плана



	Общи държавни служби
	211 895
	200 365
	179 760
	94,56%

	Образование
	49 782
	43 677
	41 714
	87,74%

	Почивно дело, култура и рел.дейност
	0
	0
	2 330
	0,00%

	Всичко разходи
	261 677
	244 042
	223 804
	93,26%

	
	
	
	
	


ОТЧЕТ ЗА ИЗПЪЛНЕНИЕ НА СМЕТКИТЕ ОТ ЕВРОПЕЙСКИЯ СЪЮЗ
Отчета за изпълнението на сметките за средства от Европейския съюз за 2017 г. е показан в приложение № 4. В приложението са посочени отчетните данни по агрегирани показатели за изпълняваните през 2017 г. проекти от Община Златоград, общо за сметките за средства от Европейския съюз, така и по отделните оперативни програми.

ГОДИШЕН ОТЧЕТ ЗА СЪСТОЯНИЕТО НА ОБЩИНСКИЯ ДЪЛГ  
Към 01.01.2017 г. общинския дълг с договори за общински заеми възлиза на 1 290 742 лв., в т.ч.:

·  Краткосрочен кредит по договор за кредит № 883 от 08.12.2016 г от „Фонд за органите на местно самоуправление в България - ФЛАГ” ЕАД с предназначение финансиране на проект „Реконструкция на котелно и отоплителни системи в сградите на ОУ „Васил Левски” гр. Златоград, СУ „Антим І” гр. Златоград и Общинска администрация гр. Златоград – 246 205 лв.

· безлихвен заем от ПУДООС за реализация на проект „Оптимизиране на системата за управление на отпадъците в Община Златоград – 172 720 лв.

· дългосрочен дълг по договор за кредит № ДК-491-007721-35/03.06.2015 г. с „Интернешънъл Асет Банк” АД,  с предназначение финансиране на ивенстиционен проект „Рехабилитация и благоустрояване на улици в Община Златоград и изграждане на многофункционална площадка в с.Долен”- 871 817 лв.

През 2017 г. е поет общински дълг общо в размер на 1 010 962 лв., в т.ч.:

· по договор за кредит № 889 от 05.04.2017 г за краткосрочен кредит с „Фонд за органите на местното самоуправление в България – ФЛАГ” с цел реализация на проект „Реконструкция на котелно и отоплителни системи в сградите на ДГ „Радост” и ДГ „Щастливо детство” с. Старцево- 108 697 лв.

· по договор за кредит № 925 от 01.11.2017 г за краткосрочен кредит с „Фонд за органите на местното самоуправление в България – ФЛАГ” с цел реализация на проект „Център за услуги в домашна среда-интегрирани услуги за качествен живот” – 58 710 лв.

· по договор за кредит № 926 от 01.11.2017 г за краткосрочен кредит с „Фонд за органите на местното самоуправление в България – ФЛАГ”  за финансиране на допустими разходи за изпълнението на проекти по ОП „Региони в растеж” – обществени сгради  – 463 162 лв.

· по договор за кредит № 927 от 01.11.2017 г за краткосрочен кредит с „Фонд за органите на местното самоуправление в България – ФЛАГ”  за финансиране на допустими разходи за изпълнението на проекти по ОП „Региони в растеж” – 9 многофамилни  жилищни сгради – 380 393 лв.

Плащанията по общинския дълг през 2017 г. са извършвани в определените в договорите срокове, като за периода от 01.01.2017 г. до 31.12.2017 г. сумата на погашенията на главници е общо в размер на 580 648 лв. Заплатените лихви и такси в периода са в размер на 56 648 лв. 
Към 31.12.2017 г. са приключени два кредита поети от Фонд за органите на местно самоуправление в България - ФЛАГ” ЕАД.

Към 31.12.2017 г. общинският дълг на Община Златоград възлиза на  1 721 250 лв.
Съгласно  чл.32, ал.1 от Закона за публични финанси годишният размер на плащанията по общинския дълг за всяка отделна година не може да надвишава 15 на сто от средногодишния размер на собствените приходи и общата изравнителна субсидия за последните три години, изчислен на базата на данни от годишните отчети за изпълнението на бюджета на общината. 
За 2017 г. съотношението на плащанията по дълга към средногодишния размер на изравнителната и субсидия и собствените приходи, за община Златоград е 9,3 на сто.
Отчетът на общинския дълг за 2017 г. е изготвен и одобрява от Общински съвет, съгласно справка по образец (Приложение № 17 – Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2017 г.).

СПЕЦИФИЧНИ ФИСКАЛНИ ПРАВИЛА И ПОКАЗАТЕЛИ ПО ЗАКОНА ЗА ПУБЛИЧНИ ФИНАНСИ

Показателите по чл.94, ал3, т.1 и т.2 от ЗПФ, към 31.12.2017 г.  имат следните стойности :

· относителният дял на краткосрочните задължения към доставчици и други към средногодишния размер на разходите 2014-2017 е 12,1 % при ограничение от 15 %;

· относителният дял на наличните към края на годината поети ангажименти към средногодишния размер на разходите 2014-2017 е 11,1 % при ограничение от 50%.

В сила от 14.11.2017 г., съгласно чл. 128, ал.4 от ЗПФ, не се допуска увеличение на наличните по бюджета на общината към края на годината просрочени задължения спрямо отчетените към края на предходната година, ако наличните към края на предходната година просрочени задължения надвишават 5 на сто от отчетените разходи.

Просрочените задължения по бюджета на Община Златоград към 31.12.2017 г. са в размер на 889 233 лв., относителния дял на просрочените задължения към средногодишния размер на разходите 2014-2017 г. е 10,8 % при ограничение от 5%. Като цяло просрочените задължения намаляват с 77 272 лв. спрямо края на 2016 г. 

Бюджетното салдо по бюджета на Община Златоград към 31.12.2017 г. е отрицателно в размер на 372 675 лв.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

